CELEX: 32011R0459
Language: fi
Date: 2011-05-12 00:00:00
Title: Komission asetus (EU) N:o 459/2011, annettu 12 päivänä toukokuuta 2011 , jalankulkijoiden ja muiden loukkaantumiselle alttiiden tienkäyttäjien suojelun huomioon ottamisesta ajoneuvojen tyyppihyväksynnässä annetun Euroopan parlamentin ja neuvoston asetuksen (EY) N:o 78/2009 liitteen I täytäntöönpanoa koskevista yksityiskohtaisista säännöistä annetun asetuksen (EY) N:o 631/2009 liitteen muuttamisesta  ETA:n kannalta merkityksellinen teksti

13.5.2011   
            
            
               FI
            
            
               Euroopan unionin virallinen lehti
            
            
               L 124/21
            
         KOMISSION ASETUS (EU) N:o 459/2011,
   annettu 12 päivänä toukokuuta 2011,
   jalankulkijoiden ja muiden loukkaantumiselle alttiiden tienkäyttäjien suojelun huomioon ottamisesta ajoneuvojen tyyppihyväksynnässä annetun Euroopan parlamentin ja neuvoston asetuksen (EY) N:o 78/2009 liitteen I täytäntöönpanoa koskevista yksityiskohtaisista säännöistä annetun asetuksen (EY) N:o 631/2009 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon jalankulkijoiden ja muiden loukkaantumiselle alttiiden tienkäyttäjien suojelun huomioon ottamisesta ajoneuvojen tyyppihyväksynnässä, direktiivin 2007/46/EY muuttamisesta ja direktiivien 2003/102/EY ja 2005/66/EY kumoamisesta 14 päivänä tammikuuta 2009 annetun Euroopan parlamentin ja neuvoston asetuksen (EY) N:o 78/2009 (1) ja erityisesti sen 4 artiklan 6 kohdan,
   sekä katsoo seuraavaa:
   
               (1)
            
            
               Jalankulkijoiden ja muiden loukkaantumiselle alttiiden tienkäyttäjien suojelun huomioon ottamisesta ajoneuvojen tyyppihyväksynnässä, direktiivin 2007/46/EY muuttamisesta ja direktiivien 2003/102/EY ja 2005/66/EY kumoamisesta annetun Euroopan parlamentin ja neuvoston asetuksen (EY) N:o 78/2009 liitteen I täytäntöönpanoa koskevista yksityiskohtaisista säännöistä 22 päivänä heinäkuuta 2009 annetussa komission asetuksessa (EY) N:o 631/2009 (2) vahvistetaan yksityiskohtaiset säännöt asetuksen (EY) N:o 78/2009 liitteen I täytäntöönpanoa varten; asetus on erillissäädös, joka liittyy puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetussa Euroopan parlamentin ja neuvoston direktiivissä 2007/46/EY (3) (puitedirektiivi) säädettyyn tyyppihyväksyntämenettelyyn.
            
         
               (2)
            
            
               Asetuksessa (EY) N:o 78/2009 vahvistettujen vaatimusten täytäntöön panemiseksi tarvittavien teknisten määräysten perustana olisi käytettävä niitä erittelyjä, jotka on vahvistettu jalankulkijoiden ja muiden loukkaantumiselle alttiiden tienkäyttäjien suojelusta ennen törmäystilannetta ja törmäystilanteessa moottoriajoneuvon kanssa ja direktiivin 70/156/ETY muuttamisesta annetun Euroopan parlamentin ja neuvoston direktiivin 2003/102/EY 3 artiklan täytäntöönpanoon liittyvistä teknisistä erittelyistä 23 päivänä joulukuuta 2003 tehdyssä komission päätöksessä 2004/90/EY. (4)
               
            
         
               (3)
            
            
               Ajoneuvonvalmistajien ja tutkimuslaitosten suorittamista alustavista arvioinneista saadun kokemuksen perusteella ja asetuksen (EY) N:o 631/2009 mukaisesti on yksilöity neljä eri osa-aluetta, joita koskevia erityisvaatimuksia olisi selkeytettävä. Ne säännökset, joita olisi muutettava, koskevat yleisiä vaatimuksia, jotka perustuvat voimassa oleviin ensimmäisen vaiheen vaatimuksiin, jotka vahvistetaan Euroopan parlamentin ja neuvoston direktiivissä 2003/102/EY. (5) Tiettyjä yleisiin vaatimuksiin sisältyviä merkittäviä arvioinnissa käytettäviä raja-arvoja on tarpeen mukauttaa, jotta voidaan ottaa huomioon tieteen ja tekniikan kehitys ja saattaa asetuksessa (EY) N:o 78/2009 vahvistetut ensimmäisen vaiheen vaatimukset linjaan direktiivissä 2003/102/EY vahvistettujen ensimmäistä vaihetta koskevien vaatimusten kanssa.
            
         
               (4)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 631/2009 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 35, 4.2.2009, s. 1.
   
      (2)  EUVL L 195, 25.7.2009, s. 1.
   
      (3)  EUVL L 263, 9.10.2007, s. 1.
   
      (4)  EUVL L 31, 4.2.2004, s. 21.
   
      (5)  EUVL L 321, 6.12.2003, s. 15.
   
      LIITE
      Muutetaan asetuksen (EY) N:o 631/2009 liite seuraavasti:
      
                  1)
               
               
                  Muutetaan II osa seuraavasti:
                  
                              a)
                           
                           
                              Muutetaan II luku seuraavasti:
                              
                                          i)
                                       
                                       
                                          Korvataan 3.2 kohdan toinen alakohta seuraavasti:
                                          ”Jos ajoneuvon puskurin alakorkeus on 425 mm tai suurempi mutta alle 500 mm, valmistaja voi päättää soveltaa joko tätä testiä tai III luvussa kuvattua testiä.”
                                       
                                    
                                          ii)
                                       
                                       
                                          Lisätään 3.3 kohtaan ensimmäisen alakohdan jälkeen alakohta seuraavasti:
                                          ”Jos ajoneuvo testataan asetuksen (EY) N:o 78/2009 liitteessä I olevan 2.1 jakson a tai b kohdan mukaisesti, valmistaja voi hakea poikkeusta, joka koskee enintään 132 mm leveää aluetta irrotettavan vetokoukun kohdalla.”
                                       
                                    
                                          iii)
                                       
                                       
                                          Lisätään 4.6 kohtaan ensimmäisen alakohdan jälkeen alakohta seuraavasti:
                                          ”Jos ajoneuvo testataan asetuksen (EY) N:o 78/2009 liitteessä I olevan 2.1 jakson a kohdan mukaisesti, iskulaitteen alempi pää voi olla myös maavertailutasolla ±10 mm:n tarkkuudella, kun ensimmäinen kosketus puskuriin tapahtuu.”
                                       
                                    
                        
                              b)
                           
                           
                              Muutetaan V luku seuraavasti:
                              
                                          i)
                                       
                                       
                                          Korvataan 3.2 kohdan viides alakohta seuraavasti:
                                          ”Lapsen / pienen aikuisen päätä edustavalla iskulaitteella tehtävien testien testauspisteiden on lisäksi oltava vähintään 165 mm:n etäisyydellä konepellin etureunan vertailulinjasta tai 1 000 mm:n ulottumamitan takana sen mukaan, kumpi on valitun testauspisteen kohdalla taempana, paitsi jos mikään piste konepellin etureunan testausalueella ei sivusuunnassa 165 mm:n sisällä edellyttäisi konepellin etureunan lonkkatestissä yli 200 J:n kineettistä iskuenergiaa.”
                                       
                                    
                                          ii)
                                       
                                       
                                          Lisätään 3.2.3 kohdan ensimmäisen alakohdan loppuun virke seuraavasti:
                                          ”Iskualue määritetään sen kohdan perusteella, jossa päätä edustava iskulaite osuu ensimmäistä kertaa konepeltiin”.
                                       
                                    
                        
                              c)
                           
                           
                              Korvataan VI luvussa olevan 3.2 kohdan toinen alakohta seuraavasti:
                              ”Aikuisen päätä edustavalla iskulaitteella tehtävien tuulilasitestien testauspisteet on valittava niin, että ne ovat vähintään 165 mm:n etäisyydellä toisistaan, vähintään 82,5 mm koko tuulilasin rajojen sisäpuolella, läpinäkyvä ja läpinäkymätön lasimateriaali mukaan luettuna ja näkyvyysalueista riippumatta, ja vähintään 82,5 mm tuulilasin takavertailulinjan etupuolella tai 2 100 mm:n ulottumamitan etupuolella sen mukaan, kumpi on valitun testauspisteen kohdalla edempänä, ja lisäksi on varmistettava, ettei päätä edustava iskulaite kosketa ulkoista korirakennetta (esimerkiksi konepellin takareunaa tai tuulilasinpyyhkimen varsia) ennen laitteen ensimmäistä kosketusta tuulilasiin (ks. kuva 8).”
                           
                        
                              d)
                           
                           
                              Lisätään luvussa VII olevan 3.3.2 kohdan ensimmäisen alakohdan loppuun virke seuraavasti:
                              ”Iskualue määritetään sen kohdan perusteella, jossa päätä edustava iskulaite osuu ensimmäistä kertaa konepeltiin”.
                           
                        
            
                  2)
               
               
                  Muutetaan V osa seuraavasti:
                  
                              a)
                           
                           
                              Korvataan 3.7 kohta seuraavasti:
                              3.7   Iskulaitteen alkuominaistaajuuden on oltava yli 5 000 Hz; on suositeltavaa käyttää vaimennettuja kiihtyvyysmittareita ja vaimennussuhdetta, joka on noin 0,7.”
                           
                        
                              b)
                           
                           
                              Korvataan 4.7 kohta seuraavasti:
                              4.7   Iskulaitteen alkuominaistaajuuden on oltava yli 5 000 Hz; on suositeltavaa käyttää vaimennettuja kiihtyvyysmittareita ja vaimennussuhdetta, joka on noin 0,7.”